கேள்வி: பிண்டி (மரம்) பற்றி நீங்கள் என்ன அறிந்துள்ளீர்கள்?
பதில்: படிமம்:Caesalpinioideae - Johannisbrotgewächs - Oasis Park - Fuerteventura - 1.jpg பிண்டி (''Caesalpinioideae'') என்னும் மரத்தை இக்காலத்தில் அசோகமரம் என்பர். பிண்டி மரம், மலர் பற்றிய செய்திகள் சங்கப்பாடல்களில் உள்ளன. அவை அவற்றின் தோற்றம் பற்றியும், பயன்பாடு பற்றியும் விளக்குகின்றன. * காட்டில் பூக்கும்.ஒண்பூம் பிண்டி அவிழ்ந்த கா - மதுரைக்காஞ்சி 701 * குறிஞ்சிநில மகளிர் குவித்து விளையாடிய 99 மலர்களில் ஒன்று குறிஞ்சி.குறிஞ்சிப்பாட்டு 88 * இப்படி விளையாடிய தலைவியைக் கண்ட தலைவன் தன் காது ஒன்றில் பிண்டிப்பூ செருகியிருந்தான்.ஒண்பூம் பிண்டி ஒருகாது செரீஇ – திருமுருகாற்றுப்படை - 119 * முருகனை வழிபடும் சூரரமகளிர் பிண்டித் தளிரை வளைந்த காதுகளில் அணிந்திருந்தார்களாம்.திருமுருகாற்றுப்படை 31 * பிண்டி செந்நிற மலர். வையையில் நீராடச் சென்ற மற்றொருத்தி இதனை காதில் குழை போலத் தொங்கும்படி மாட்டியிருந்தாள்.கடுநீர் வினைக்குழையின் ஞாலச் சிவந்த கடிமலர்ப் பிண்டி மன் காதில் செரீஇ - பரிபாடல் 12-88 * வையையில் நீராடச் சென்ற ஒருத்தி காதில் பிண்டித்தளிரைச் ‘சாய்குழையாக’ மாட்டியிருந்தாள்.பரிபாடல் 11-85 * திருமால் குடிகொண்டிருந்த இருந்தையூரில் பிண்டி மலர்ந்திருந்தது.பரிபாடல் திரட்டு 1-8 * மதுரை செல்லும் வழியில் உலகநோன்பிகள் அருகதேவனுக்கு இட்டிருந்த சிலாதலம் (மலைப்பாறை இருக்கை) பொன்னிறப் (செந்நிறப்) பிண்டி நிழலில் இருந்தது. (இது இப்போதுள்ள மீனாட்சிபுரம் ஆனைமலை சமணர் படுக்கைகள்) கோவலன் கண்ணகி காவுந்தி ஆகியோர் இதனை வலம்வந்த பின்னர் மதுரைக்குச் சென்றான்.சிலப்பதிகாரம் 10-21 * கோதைதாழ் பிண்டி நிழலில் அறிவன் (அருகன்) கோயில் இருந்தது.சிலப்பதிகாரம் 11-3, 15-152 ;ஆடற்கலை கை முத்திரை * பிண்டி என்பது ஆடற்கலையில் கைகாட்டும் முத்திரைகளில் ஒன்று.சிலப்பதிகாரம் 3-18